



**REPUBLICA MOLDOVA**

**Consiliul Raional Șoldănești**

**Președinta Raionului Șoldănești**

Republic of Moldova, District Council Soldanesti,President of the district Soldanesti

MD-7201, Republica Moldova,or.Șoldănești, str.31 August ,1

Tel.(272)2-26-50 <https://soldanesti.md/>

Email:consiliul.raional-soldanesti@apl.gov.md

**Proiect**

**DECIZIE nr. 1-6**

 **din 23 ianuarie 2025**

**Cu privire la prelungirea asigurării**

**termenului interimatului**

În conformitate cu prevederile art. 43, 46 alin. (3) al Legii nr. 436/2006 privind administraţia publică locală, art. 82 lit. f) din Codul Muncii al Republicii Moldova, art.10, 118-126 Cod administrativ 116/2018, nr. 154/2003, p.13 (subpunctul 4) din Regulamentul de activitate a ÎM Centrul Stomatologic raional Șoldănești aprobat prin Ordinul Ministerului Sănătății nr.465 din 12.06.2017, art.22 al LP nr.270 /2018 Privind sistemul unitar de salarizare în sectorul bugetar precum și în temeiul Deciziei Consiliului nr.4-12 din 15 august 2024 Cu privire la constatarea faptelor și în scopul asigurării funcţionalității Întreprinderii Municipale vizate, până la numirea în funcţie a unui nou director al Centrul Stomatologic raional Șoldănești Consiliul raional **DECIDE:**

I. **Se prelungește termenul interimatului funcției de director al Întreprinderii Municipale „Centrul Stomatologic Raional Șoldănești” pentru doamna Vezetiu Doinița,** până la desemnarea învingătorului concursului.

II. Doamna Vezetiu Doinița, va continua să asigure buna desfășurare a activității întreprinderii, respectând legislația în vigoare și regulamentul intern.

III. Serviciul Resurse Umane a Consiliului Raional Șoldănești va monitoriza activitatea interimarului și va raporta periodic Consiliului Raional.

IV. Prezenta decizie intră în vigoare la data adoptării și va fi adusă la cunoștința părților interesate.

V. Controlul asupra executării prezentei decizii se atribuie Comisiei de specialitate Drept și Disciplină, Medicină, protecție socială și muncă.

VI. Prezenta decizie poate fi contestată la Judecătoria Orhei (sediul Central, str. Vasile Mahu,160, în termen de 30 zile de la data comunicării, potrivit prevederilor Codului Administrativ al Republicii Moldova nr. 116/2018.

**Inițiat : Președinta raionului Șoldănești Aliona PÎNZARI**

**Elaborat: SRU Vladimir Corețchi**

**AVIZAT:Secretara Consiliului raional Lilia Botnarenco**

**Specialist principal în probleme juridice Eugeniu Lachi**

**Notă informativă**

la proiectul Deciziei Cu privire la prelungirea termenului

asigurării interimatului

|  |
| --- |
| 1. **Denumirea autorului şi, după caz, a participanţilor la elaborarea proiectului** |
|  Aparatul Preşedintelui raionului Şoldăneşti |
| **2. Condiţiile ce au impus elaborarea proiectului de act normativ şi finalităţile urmărite** |
| Expirarea termenului de 6 luni al perioadei de interimat al directorului interimar al ÎM Centrul Stomatologic raional Șoldănești, în scopul asigurării calităţii serviciilor medicale de către întreprindere, până la desemnarea învingătorului concursului. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul act nu are ca scop armonizarea legislaţiei naţionale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi** |
| Prelungirea asigurării interimatului de către Vezetiu Doinița, medic-stomatolog din cadrul întreprinderii |
| **5. Fundamentarea economico-financiară** |
| Nu necesită alocarea de mijloace financiare suplimentare. |
| **6. Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu va necesita modificarea altor acte. |
| **7. Avizarea şi consultarea publică a proiectului** |
| Conform art.32 din Legea nr.100/2017 cu privire la actele normative, proiectul Deciziei a fost avizat specialistul principal în probleme juridice, secretarul Consiliului raional. În scopul respectării prevederilor Legii nr. 239/2013 privind transparența procesului decizional, proiectul dat este plasat pe pagina web oficială a Consiliului raional [www.soldanesti.md](http://www.soldanesti.md), la directoriul Transparenţa decizională, secţiunea Consultări publice ale proiectelor.  |

Specialist principal în probleme resurse umane V.Coreţchi